text: Ærespris til populær strømer
  16 august 2011 kl. 15.34
  Kolding Kommunes nyindstiftede pris, Integrationsrådets ærespris, blev idag uddelt for første gang. Den gik til en populær politimand: Torben Olesen.
  Det var en synligt rørt vicepolitikommissær, der tirsdag modtog prisen i Byrådssalen. 
  Torben Olesen er koordinator for SSP-samarbejdet (skole, socialforvaltning, politi), og mange unge kan takke Torben Olesen for at være blevet ledt væk fra en kriminel løbebane. 
  Bl.a. er Torben Olesen manden bag de såkaldte ?bekymringssamtaler?, der skal fange kriminaliteten i opløbet. 
  - Du har gjort en unik indsats for integrationen i Kolding, ikke mindst i Skovparken, sagde borgmeste Jørn Pedersen ved overrækkelsen.
  - Den danske politistyrke skal være stolt af, at de har en Torben Olesen siddende i Kolding. Du har skabt tryghed blandt de unge, de kan godt lide dig, både som politimand og som menneske. Du har fået dem i arbejde og fået fat i dem på vejen til en kriminel løbebane, sagde formanden for Integrationsrådet, Marwan Zobi.
  